ทิศทางหุ้น 26/11/61
ดัชนีตลาดหุ้นไทยฟื้นตัวปลายสัปดาห์ แต่ยังปิดต่ำกว่าสัปดาห์ก่อน โดยดัชนี SET ปิดที่ระดับที่ 1,622.10 จุด ลดลง 0.79% จากสัปดาห์ก่อน ขณะที่มูลค่าการซื้อขายเฉลี่ยต่อวันลดลง 8.04% จากสัปดาห์ก่อน มาที่ 37,105.89 ล้านบาท โดยตลาดหุ้นไทยเผชิญแรงขายเกือบตลอดสัปดาห์ตามทิศทางของตลาดหุ้นในต่างประเทศ และความกังวลต่อความไม่แน่นอนของการเจรจาการค้าระหว่างสหรัฐฯ และจีน ขณะที่ตัวเลขจีดีพีไทยไตรมาส 3/2561 ที่ออกมาต่ำกว่าคาดการณ์ ก็กดดันบรรยากาศของตลาดในภาพรวม อย่างไรก็ดี ตลาดหุ้นไทยฟื้นตัวขึ้นในช่วงปลายสัปดาห์รับข่าวที่สะท้อนถึงประเด็นความคืบหน้าเกี่ยวกับการเลือกตั้ง,สำหรับแนวโน้มสัปดาห์นี้ (26-30 พ.ย.) บริษัท หลักทรัพย์กสิกรไทย จำกัด มองว่า ดัชนีหุ้นไทยมีแนวรับที่ 1,610 และ 1,600 จุด แนวต้านอยู่ที่ 1,635 และ 1,650 จุด ตามลำดับ โดยปัจจัยสำคัญที่ต้องติดตาม ได้แก่ ประเด็นการเจรจาทางการค้าระหว่างสหรัฐฯ และจีน นอกรอบการประชุม G20 และถ้อยแถลงของนายเจอโรม พาวเวล ประธานเฟดรวมถึงเจ้าหน้าที่เฟดระดับสูง ส่วนข้อมูลเศรษฐกิจสหรัฐฯที่สำคัญ ได้แก่ ตัวเลขจีดีพีไตรมาส 3/2561 บันทึกการประชุมนโยบายการเงินของสหรัฐฯ ยอดขายบ้านใหม่ รวมถึงรายได้และรายจ่ายส่วนบุคคลเดือน ต.ค. ขณะที่ปัจจัยต่างประเทศที่สำคัญอื่นๆ ได้แก่ ดัชนี PMI ภาคการผลิตเดือน พ.ย.ของจีนและญี่ปุ่น และผลผลิตภาคอุตสาหกรรมเดือน ต.ค.ของญี่ปุ่น.,ภาวะตลาดเงินและอัตราแลกเปลี่ยน,เงินบาทอ่อนค่าลงช่วงปลายสัปดาห์ เงินบาทแข็งค่าขึ้นช่วงสั้นๆ ต้นสัปดาห์ท่ามกลางแรงขายเงินดอลลาร์ จากมุมมองของเจ้าหน้าที่เฟดเกี่ยวกับแนวโน้มการชะลอตัวของเศรษฐกิจโลก ซึ่งกระตุ้นให้ตลาดบางส่วนเริ่มประเมินแนวโน้มการปรับขึ้นอัตราดอกเบี้ยนโยบายของสหรัฐฯในปีหน้าอย่างระมัดระวัง อย่างไรก็ดี เงินบาทอ่อนค่าลงในช่วงต่อมา โดยมีปัจจัยลบจากข้อมูลจีดีพีไตรมาส 3 ของไทยที่เติบโตน้อยกว่าที่คาด ประกอบกับมีแรงกดดันเพิ่มเติมจากแรงเทขายสินทรัพย์เสี่ยงในภาพรวม เนื่องจากตลาดยังคงรอความชัดเจนของข้อตกลง BREXIT และประเด็นทางการค้าของสหรัฐฯ และจีน โดยปิดตลาดเมื่อวันที่ 23 พ.ย.ที่ระดับ 33.03 บาทต่อดอลลาร์,สำหรับแนวโน้มสัปดาห์นี้ (26-30 พ.ย.) ธนาคารกสิกรไทยประเมินกรอบการเคลื่อนไหวของเงินบาทที่ 32.80-33.20 บาทต่อดอลลาร์ โดยตลาดอาจรอติดตามผลการหารือนอกรอบการประชุม G20 ในประเด็นทางการค้าระหว่างสหรัฐฯ และจีน ถ้อยแถลงของเจ้าหน้าที่เฟด และผลการประชุมสุดยอดของผู้นำ EU ในประเด็นเรื่องข้อตกลง BREXIT ขณะที่ ข้อมูลเศรษฐกิจสหรัฐฯ ที่สำคัญ ประกอบด้วย ดัชนีความเชื่อมั่นผู้บริโภคเดือน พ.ย. ยอดขายบ้านใหม่ รายได้-รายจ่ายส่วนบุคคล และตัวเลขเงินเฟ้อที่วัดจาก PCE/Core PCE Price Indices ยอดทำสัญญาขายบ้านที่รอปิดการขายเดือน ต.ค. ดัชนีราคาบ้านเดือน ก.ย. จีดีพีไตรมาส 3/2561 (Prelim) และบันทึกการประชุมเฟด เป็นต้น.,บ.ศูนย์วิจัยกสิกรไทย จำกัด
ดัชนีตลาดหุ้นไทยฟื้นตัวปลายสัปดาห์ แต่ยังปิดต่ำกว่าสัปดาห์ก่อน โดยดัชนี SET ปิดที่ระดับที่ 1,622.10 จุด ลดลง 0.79% จากสัปดาห์ก่อน ขณะที่มูลค่าการซื้อขายเฉลี่ยต่อวันลดลง 8.04%
ซื้อขายหุ้น,ดัชนีตลาดหุ้นไทย,อัตราแลกเปลี่ยน,เงินบาท,ทิศทางหุ้น